250 SMYTH — PERICLES AND APOLLONIUS. [Oct. 7, 



Appolyn the .... 

 .... wit mine ofryng ; 

 As sone as ... . 

 .... upon my letterure, 

 The .... ing .... hedde 

 .... was ful suyre ; 

 I scholde him . . . . 

 .... thulke cure, 

 Therfore he did .... 

 .... he gaf gret huyre ; 

 To Tarse y- fledde that deth to ... . 

 For hunger the cite was al nought, 

 An hundred milianys they hadde of me 

 Buschelles of whete, as y am by- thought. 

 Tho made they an ymage of bras, 

 A scheef of whete he helde an honde, 

 That to my licknes maad was ; 

 Uppon a buschel they dyde hym stonde ; 

 And wryte about the storye. 

 To Appolyn this hys y-do, 

 To have hym ever in memorye, 

 For he delyverede us fro woo. 

 Tho wente y unto Cirenen ; 

 The kings doughter he me yaf, 

 I ledde here fro here kyn ; 

 Ayeyn we broughte hire nought saf, 

 Ffor sche deyde amydde the see ; 

 And ther sche bare this maide child. 

 That here stant byfore the : 

 Goude goddesse, be to hire myld ! 

 Tho tok y the doughter in Tarse to kepe, 

 To Strangulion and Dame Denyse, 

 Y couthe no ... . reed but ever wepe, 

 Sorwe me t6k in ech wyse. 

 I held me in the see ten and four yeer 

 "Wit sorwe, care and wo; 

 I cam aye and fond hire nought ther, 

 Tho nyst y what was best to do. 

 But, grete goddesse, y thanke the 

 That evere sche deth so asterte. 

 That ever y myyhte that day y-seo, 

 To have this confort at my herte ! 

 The whiles he expounede thus his lyf 

 "Wit sorwe and stedfast thought. 

 He tolde hit to hys awene wyf ; 

 Sche knew him wel, and he hire nought. 



